T. O. Honiball

Thomas Ochse Honiball (1905–1990) alikuwa mchoraji katuni mashuhuri kutoka Afrika Kusini.

T.O. Honiball (jina alilotambulika zaidi) alizaliwa tarehe 7 Desemba 1905 mjini Cradock, Cape Colony.

Honiball alisoma katika shule mashuhuri ya wavulana mjini Stellenbosch iitwayo Paul Roos Gymnasium. Awali alisomea usanifu majengo katika Chuo Kikuu cha Cape Town. Hata hivyo, alihitaji njia isiyo na mipangilio mikali ili kuonyesha uwezo wake wa kisanii, na kuanzia 1927 hadi 1930 aliishi Chicago ambako alisomea sanaa ya kibiashara. Katika kipindi hiki alifahamiana na katuni za Kimarekani.

Aliporudi Cape Town alifanya kazi katika matangazo na baadaye kama mchoraji katuni na katuni-kijembe (caricaturist) huru. Mnamo 1941 alikua mchoraji katuni wa kisiasa kwa gazeti kuu la lugha ya Kiafrikana (Afrikaans), na haraka sana akawa mmoja wa wachoraji katuni wanaotambulika zaidi nchini Afrika Kusini.

Zaidi ya katuni zake za kisiasa, alichapisha pia mfululizo wa Oom Kaspaas, ambamo "Mjomba Kaspaas" humsisimulia "mpwa" wake Nefie kuhusu maisha yake ya zamani yenye matukio tele — lakini mara zote hukumbushwa na tukio fulani lisilofurahisha kuhusu kile kilichotokea kwa kweli.

(Kumbuka kwamba katika Kiafrikana, neno "Neef" — umbo dogo "nefie" — linaweza kumaanisha mpwa au binamu. "Oom" kimsingi humaanisha “mjomba”, lakini matumizi hutegemea muktadha. "Oom" hutumiwa kama heshima kwa mwanaume yeyote mzee, awe ndugu au mtu asiyejulikana. "Neef" na zaidi "nefie" hutumiwa kama njia ya kumrejelea mvulana au mwanaume mdogo. Matumizi katika vitabu vya Oom Kaspaas yanaashiria kuwa Nefie ni mpwa, si binamu. Hata hivyo, huenda kabisa Kaspaas na Nefie hawana uhusiano wowote wa damu. Zamani, "neef" pia lilikuwa neno lenye maana mpana, likitumika kwa marika wa kiume, na "nefie" likiwa neno la upendo kwa vijana, kama jinsi "oom" linavyotumiwa leo kuwaheshimu wanaume wazee.)

 Familia 
Alifunga ndoa na Iona Boesen mwaka 1934 na walipata watoto wanne. Baada ya kifo cha Iona mwaka 1971, Honiball alimuoa Essie de Villiers-Dreyer (Esther Maria Wiese) mwaka 1973, ambaye baadaye alijulikana kama Essie Honiball.

 Marejeo 

Jamii:Waliozaliwa 1905
Jamii:Waliofariki 1990
Jamii:Wachoraji wa Afrika Kusini